Philip Stanhope (4-a grafo de Chesterfield)

Philip DORMER STANHOPE (, Londono –– , Londono), 4-a grafo de Chesterfield, estis angla politikisto kaj verkisto. Li restas konata sub la nomo Lord Chesterfield.

 Politika kariero 
Membro de la Whig-partio, Lord Stanhope, kiel li estis nomata antaŭ la morto de la Grafo de Chesterfield, lia patro, en 1726, studis ĉe la universitato de Kembriĝo kaj entreprenis tion, kio tiam nomiĝis « granda ĉirkaŭiro », malkovra vojaĝo sur la kontinenton.

La morto de la reĝino Anna kaj la surtroniĝo de Georgo la 1-a igis lin reveni al la lando kaj malfermis por li politikan karieron, kun helpo de lia influa parenco, James Stanhope.

Li unue estis membro de la Ĉambro de Komunuloj de Britio, eniris la Ĉambron de lordoj post la morto de sia patro en 1726, kaj elstaris en ambaŭ pro sia elokvento. Li estis ambasadoro en la Nederlando en 1728, vicreĝo en Irlando kaj ŝtatsekretario en 1748.

Li rilatis kun la plej elstaraj homoj de Anglio kaj Francio, precipe kun Voltaire kaj Montesquieu, kaj estis elektita kiel libera membro de la Akademio de Surskriboj kaj Beletro de Francio en 1755.

 Verkisto 
Li lasis paroladojn, diversajn tekstojn kaj siajn Leterojn al sia filo, ekstergeedzeca infano, naskita de francino, kiu mortis je 36 jaroj en 1768, enhavantajn multajn konsilojn pri lia konduto en la socio kaj pri liaj studoj dum vojaĝo tra la kontinento. Tiuj leteroj estis tradukitaj en la francan fare de Jean-François Peyron kaj eldonitaj en Parizo en 1776, poste en 1842 de Amédée Renée.

La Diversaj Verkoj de Chesterfield estis eldonitaj en Londono en 1774, laŭ 4 volumoj, kaj en 1853 laŭ 5 volumoj in-8.

Chesterfield unue rifuzis helpi Samuel Johnson dum la verkado de lia Dictionary, poste ŝanĝis opinion kiam Johnson jam ne plu bezonis lian helpon. Johnson tiam skribis al li mallongan leteron (februaro 1755), kiu rapide disvastiĝis tra Londono kaj estas konsiderata kiel la "deklaro de sendependeco" de literaturo. La epizodo estas detale raportita de James Boswell en sia Life of Johnson.

 Bibliografio 
 Franklin, Colin, Lord Chesterfield : his character and Characters, Aldershot, Scolar, 1993.
 Gulick, Sidney, A Chesterfield bibliography to 1800, New York : Bibliographical society of America ; Charlottesville : University press of Virginia, 1979.
 Mellor, Alex, Lord Chesterfield et son temps : un grand Européen, Tours, Mame, 1970.
 Quondam, Amedeo, Tre inglesi, l'Italia, il Rinascimento: sondaggi sulla tradizione di un rapporto culturale e affettivo, Naples, Liguori Editore, 2006.

Kategorio:Britaj verkistoj
Kategorio:Britaj politikistoj